钦定古今图书集成/明伦汇编/氏族典/第098卷 > 《郑樵通志》 > 涂棐
## 钦定古今图书集成/明伦汇编/氏族典/第098卷 > 《郑樵通志》 > 涂棐

按《明外史罗伦传》：“伦谪福建市舶司副提举，时御史
丰城涂棐巡按福建，司礼中官黄赐，延平人也，请见，
棐不可，衔之。比还，发泉州，知府李宗学受赇状，宗学
讦棐赐从中主其奏。两人俱被征，词连伦，当并逮诏
狱。镇抚司某曰：‘罗先生可至此乎’？即日鞫成上之，伦
得免，棐亦复官。棐，天顺四年进士，成化中尝言，祖宗
朝政事必与大臣面议”，宪宗不能用。终广东副使。